Document ID: 31995R1643

ΚΑΝΟΝΙΣΜΟΣ (ΕΚ) αριθ. 1643/95 ΤΟΥ ΣΥΜΒΟΥΛΙΟΥ της 29ης Ιουνίου 1995 περί τροποποιήσεως του κανονισμού (ΕΚ) αριθ. 2062/94 σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι είναι σκόπιμο να τροποποιηθεί η σύνθεση του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία, όσον αφορά την εκπροσώπηση των οργανώσεων των εργοδοτών και των εργαζομένων 7
ότι η σύνθεση του εν λόγω διοικητικού συμβουλίου θα πρέπει να προσαρμοσθεί, προκειμένου να ληφθεί υπόψη η προσχώρηση της Αυστρίας, της Σουηδίας και της Φινλανδίας 7
ότι ενδείκνυται, επομένως, να τροποποιηθεί ο κανονισμός (ΕΚ) αριθ. 2062/94 του Συμβουλίου της 18ης Ιουλίου 1994 σχετικά με την ίδρυση του Ευρωπαϊκού Οργανισμού για την Ασφάλεια και την Υγεία στην Εργασία (3) 7
ότι, για την έκδοση του παρόντος κανονισμού, η συνθήκη δεν προβλέπει άλλες εξουσίες εκτός εκείνων του άρθρου 235,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2062/94 τροποποιείται ως εξής:
1. Στο άρθρο 4 παράγραφος 2 εδάφιο πρώτο οι λέξεις «του παρόντος κανονισμού» αντικαθίστανται από τις λέξεις «του κανονισμού (ΕΚ) αριθ. 1643/95.».
2. Το άρθρο 8 αντικαθίσταται από το ακόλουθο κείμενο:
«Άρθρο 8
Διοικητικό συμβούλιο
1. Ο οργανισμός έχει διοικητικό συμβούλιο αποτελούμενο από σαρανταοκτώ μέλη, εκ των οποίων:
α) δεκαπέντε μέλη εκπροσωπούν τις κυβερνήσεις των κρατών μελών 7
β) δεκαπέντε μέλη εκπροσωπούν τις οργανώσεις εργοδοτών 7
γ) δεκαπέντε μέλη εκπροσωπούν τις οργανώσεις εργαζομένων 7
δ) τρία μέλη εκπροσωπούν την Επιτροπή.
2. Τα μέλη που αναφέρει η παράγραφος 1 στοιχεία α), β) και γ) διορίζονται από το Συμβούλιο εις τρόπον ώστε να αναλογεί ένα μέλος ανά κράτος μέλος και για καθεμία από τις προαναφερθείσες κατηγορίες.
Τα μέλη που αναφέρει η παράγραφος 1 στοιχεία β) και γ) διορίζονται για καθεμία από τις εν λόγω κατηγορίες μεταξύ των μελών που εκπροσωπούν τις οργανώσεις των εργοδοτών και των εργαζομένων στη Συμβουλευτική Επιτροπή για την Ασφάλεια, την Υγιεινή και την Προστασία της Υγείας στο Χώρο Εργασίας, που συνεστήθη με την απόφαση 74/325/ΕΟΚ (1), ύστερα από πρόταση των ομάδων που σχηματίζουν τα μέλη αυτά στην εν λόγω επιτροπή, εις τρόπον ώστε να αντιστοιχεί ένα μέλος ανά κράτος μέλος.
Το Συμβούλιο διορίζει, παράλληλα και υπό τους ίδιους όρους με το τακτικό μέλος, ένα αναπληρωματικό μέλος που συμμετέχει στις συνεδριάσεις του διοικητικού συμβουλίου μόνον εάν απουσιάζει το τακτικό μέλος ή στις περιπτώσεις που καθορίζονται από τον εσωτερικό κανονισμό.
Τα τακτικά και τα αναπληρωματικά μέλη που εκπροσωπούν την Επιτροπή διορίζονται από την ίδια.
3. Η διάρκεια της θητείας των μελών του διοικητικού συμβουλίου είναι τριετής. Η θητεία μπορεί να ανανεωθεί.
Μετά τη λήξη της θητείας τους ή σε περίπτωση παραίτησης, τα μέλη παραμένουν εν υπηρεσία έως ότου ανανεωθεί η θητεία τους ή αντικατασταθούν.
4. Το διοικητικό συμβούλιο ορίζει μεταξύ των μελών του, και για ένα έτος, τον πρόεδρό του και τρεις αντιπροέδρους.
5. Ο πρόεδρος συγκαλεί το διοικητικό συμβούλιο δύο φορές ετησίως και ύστερα από αίτηση τουλάχιστον του ημίσεως των μελών του.
6. Οι αποφάσεις του διοικητικού συμβουλίου λαμβάνονται με πλειοψηφία των δύο τρίτων των ψήφων.
Τα μέλη που αναφέρονται στην παράγραφο 1 στοιχείο α), έχουν δύο ψήφους το καθένα.
Τα μέλη που αναφέρονται στην παράγραφο 1 στοιχεία β), γ) και δ), έχουν μία ψήφο το καθένα.
Το αναπληρωματικό μέλος δεν έχει δικαίωμα ψήφου, εκτός αν απουσιάζει το τακτικό μέλος.
7. Ο πρόεδρος του διοικητικού συμβουλίου και ο διευθυντής του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας έχουν τη δυνατότητα να παρίστανται ως παρατηρητές στις συνεδριάσεις του διοικητικού συμβουλίου.
8. Το διοικητικό συμβούλιο θεσπίζει τον εσωτερικό του κανονισμό, ο οποίος τίθεται σε ισχύ αφού εγκριθεί από το Συμβούλιο, ύστερα από γνώμη της Επιτροπής.
(1) ΕΕ αριθ. L 185 της 9. 7. 1974, σ. 15.»
3. Στο άρθρο 10 παράγραφος 1 εδάφιο τέταρτο, οι λέξεις «του παρόντος κανονισμού» αντικαθίστανται από τις λέξεις «του κανονισμού (ΕΚ) αριθ. 1643/95»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Ιουνίου 1995.

Labels: 13
4
9